Държавен вестник, бр. 55, 2015 г., стр. 33

БРОЙ  55	
Д Ъ Р Ж А В Е Н  В Е С Т Н И К 	
СТР.  33  
(6) До връщане на зачислените служебни 
документи, материални средства и имущество 
на служителите с прекратени правоотношения 
от МВР се издава временен пропуск за срок, 
позволяващ извършването на посочените 
дейности.
Раздел VІ
Съхраняване на картите и пропуските
Чл. 22. (1) Служителите са длъжни да 
съхраняват зачислените им служебни карти 
и пропуски по начин, недопускащ тяхното 
изгубване, кражба, повреждане или унищо­
жаване.
(2) Ръководителите на структурите по чл. 33, 
т. 7 и чл. 37 ЗМВР осъществяват периодичен 
контрол за правилното носене и съхранение 
на служебните карти и пропуски от подчи­
нените им служители.
(3) Директорът на дирекция „Човешки 
ресурси“ – МВР, възлага на определени от 
него държавни служители да осъществяват 
контрол в структурите на МВР относно реда 
за издаване, съхранение и носене на картите 
и пропуските. 
(4) Служебните карти се носят завързани 
с конец и закопчани с безопасна игла за 
облеклото на служителя или в лична чан­
та. Служебните карти и пропуски се носят 
отделно от портфейли, други карти и лични 
документи.
(5) Забранява се оставянето на служебните 
карти и пропуски без надзор в домовете на 
служителите или на други места.
(6) Служители, намерили служебна карта 
или пропуск, са длъжни незабавно да ги пре­
дадат на съответните органи на МВР.
Чл. 23. Служебните карти на служители на 
МВР, командировани в чужбина, дългосрочно 
командировани задгранични представители на 
МВР, командировани национални експерти, 
командировани в мисии на международни 
организации и при частни пътувания извън 
територията на страната се носят и съхраня­
ват при стриктно спазване изискванията на 
чл. 22, ал. 4.
Чл. 24. (1) При изгубване или кражба на 
служебна карта или пропуск или повреж­
дането им по вина на служителя, което ги 
прави неизползваеми, служителите носят 
дисциплинарна отговорност.
(2) В случаите по ал. 1 служителите са 
длъжни незабавно да уведомят писмено не­
посредствения си ръководител, като посочват 
и причините за това.
(3) За изгубване или кражба на служебна 
карта или пропуск в петдневен срок се изпра­
ща съобщение за произшествие в дирекция 
„Човешки ресурси“ – МВР.
(4) Със заповед на директора на дирекция 
„Човешки ресурси“ – МВР, служебните карти 
и пропуски се обявяват за невалидни. За не­
валидни се обявяват и намерени впоследствие 
служебни карти и пропуски. 
Чл. 25. В случаите по чл. 24, ал. 1 служи­
телите заплащат стойността на служебната 
карта или пропуска в съответното финансово 
звено.
Чл. 26. Министърът на вътрешните работи 
със заповед определя стойността на картите 
и пропуските и реда за заплащането им по 
предложение на директорите на дирекция 
„Планиране и управление на бюджета“ – МВР, 
и дирекция „Управление на собствеността и 
социални дейности“ – МВР.
Раздел VІІ
Отчет на картите и пропуските
Чл. 27. Дирекция „Човешки ресурси“ – МВР, 
води на отчет:
1. всички служебни карти на държавни 
служители и ЛРТП в МВР;
2. карти и пропуски, издавани по чл. 5, 
т. 5 – 8.
Чл. 28. Звената „Човешки ресурси“ в ос­
новните структури на МВР водят на отчет: 
1. служебни карти и временни пропуски, 
издадени на служители от структурата, която 
обслужват;
2. карти по чл. 5, т. 5 и 6 за служители 
от структурата с прекратено служебно или 
трудово правоотношение.
Чл. 29. (1) Служебните карти се описват 
в регистър по утвърден образец (приложение 
№ 12). Контролните холограмни стикери се 
описват по номера в списък с трите имена 
и ЕГН на служителите и се раздават срещу 
подпис.
(2) Издадените карти и пропуски по чл. 5, 
т. 5 – 10 се описват в регистри по образец 
съгласно приложения № 13, № 14 и № 15.
(3) Регистрите се заявяват за отпечатване 
от дирекция „Човешки ресурси“ – МВР, в 
дирекция „Управление на собствеността и 
социални дейности“ – МВР, и се получават 
от структурите на МВР по изготвено разпре­
деление.
Чл. 30. (1) Унищожаването на картите и 
пропуските се извършва от комисия, опреде­
лена със заповед на съответния ръководител 
на структура по чл. 33, т. 7 и чл. 37 ЗМВР.
(2) Подменените или повредени служебни 
карти и други карти и пропуски се унищо­
жават от звената „Човешки ресурси“, като за 
целта се изготвя протокол.
(3) В протокола се посочват: видът и номе­
рът на унищожените карти и пропуски, трите 
имена на служителя, датата на издаване на 
картата или пропуска, членовете на комисията, 
кога, къде и как са унищожени съответните 
документи. Протоколът се подписва от всич­
ки членове на комисията и се утвърждава от 
ръководителя на структурата по чл. 33, т. 7 
и чл. 37 ЗМВР.